96/444/EY: Komission päätös, tehty 21 päivänä kesäkuuta 1996, Belgian esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (Ainoastaan hollanninkielinen ja ranskankielinen teksti on todistusvoimainen)



Virallinen lehti nro L 182 , 23/07/1996 s. 0024 - 0025



KOMISSION PÄÄTÖS, tehty 21 päivänä kesäkuuta 1996, Belgian esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (Ainoastaan hollanninkielinen ja ranskankielinen teksti on todistusvoimainen) (96/444/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (1), sellaisena kuin se on viimeksi muutettuna komission direktiivillä 95/54/EY (2), ja erityisesti sen 8 artiklan 2 kohdan c alakohdan, sekä katsoo, että Belgia on esittänyt 9 päivänä helmikuuta 1996 komission 13 päivänä helmikuuta 1996 vastaanottaman pyynnön, joka sisältää edellä 8 artiklan 2 kohdan c alakohdassa vaaditut tiedot; tämä pyyntö koskee kolmeentoista ajoneuvotyyppiin asennettavaa kuutta tyyppiä olevaa kolmatta jarruvalaisinta, jotka jarruvalaisimet kuuluvat ECE-säännössä (Yhdistyneiden Kansakuntien Euroopan talouskomissio) N:o 7 tarkoitettuun luokkaan ECE S3 ja jotka asennetaan ECE-säännön N:o 48 mukaisesti, hakemuksessa esitetyt syyt, joiden mukaan tällaiset jarruvalaisimet ja niiden asentaminen eivät vastaa niitä vaatimuksia, jotka ovat moottoriajoneuvojen ja niiden perävaunujen äärivalaisimia, etuvalaisimia, takavalaisimia ja jarruvalaisimia koskevan jäsenvaltioiden lainsäädännön lähentämisestä 27 päivänä heinäkuuta 1976 annetussa neuvoston direktiivissä 76/758/ETY (3), sellaisena kuin se on viimeksi muutettuna komission direktiivillä 89/516/ETY (4), sekä moottoriajoneuvojen ja niiden perävaunujen valaisimien ja merkkivalolaitteiden asennusta koskevan jäsenvaltioiden lainsäädännön lähentämisestä 27 päivänä heinäkuuta 1976 annetussa neuvoston direktiivissä 76/756/ETY (5), sellaisena kuin se on viimeksi muutettuna komission direktiivillä 91/663/ETY (6), ovat perusteltuja; testien ja niiden tulosten kuvaus ja yhdenmukaisuus ECE-sääntöjen N:o 7 ja N:o 48 vaatimusten kanssa takaavat riittävän turvallisuustason, kyseisiä yhteisön direktiivejä muutetaan vastaisuudessa kyseisten jarruvalaisimien valmistuksen ja asentamisen sallimiseksi, ja tässä päätöksessä määrätty toimenpide on direktiivillä 70/156/ETY perustetun direktiivien mukauttamista tekniikan kehitykseen käsittelevän komitean lausunnon mukainen, ON TEHNYT TÄMÄN PÄÄTÖKSEN: 1 artikla Hyväksytään Belgian pyyntö poikkeuksesta, joka koskee kolmeentoista ajoneuvotyyppiin asennettavan kuutta tyyppiä olevan kolmannen jarruvalaisimen valmistamista ja asentamista, jotka jarruvalaisimet kuuluvat ECE-säännössä N:o 7 tarkoitettuun luokkaan ECE S3 ja jotka asennetaan ECE-säännön N:o 48 mukaisesti. 2 artikla Tämä päätös on osoitettu Belgian kuningaskunnalle. Tehty Brysselissä 21 päivänä kesäkuuta 1996. Komission puolesta Martin BANGEMANN Komission jäsen (1) EYVL N:o L 42, 23.2.1970, s. 1 (2) EYVL N:o L 266, 8.11.1995, s. 1 (3) EYVL N:o L 262, 27.9.1976, s. 54 (4) EYVL N:o L 265, 12.9.1989, s. 1 (5) EYVL N:o L 262, 27.9.1976, s. 1 (6) EYVL N:o L 366, 31.12.1991, s. 17